EGCO เผย”ชัยภูมิ วินด์ฟาร์ม” 80 MW จะก่อสร้างเสร็จ-จ่ายไฟเข้าระบบธ.ค.นี้
EGCO เผย"ชัยภูมิ วินด์ฟาร์ม" 80 MW จะก่อสร้างเสร็จ-จ่ายไฟเข้าระบบธ.ค.นี้
23 พ.ย. 2559

นายชนินทร์ เชาวน์นิรัติศัย กรรมการผู้จัดการใหญ่ บริษัท ผลิตไฟฟ้า จำกัด (มหาชน) หรือ EGCO เปิดเผยว่า การดำเนินงานไตรมาส 3/59 เติบโตอย่างต่อเนื่องและเป็นไปตามเป้าหมายที่ตั้งไว้ เนื่องจากผลประกอบการที่เพิ่มขึ้นของโรงไฟฟ้าขนอม หน่วยที่ 4 และโรงไฟฟ้าขนาดใหญ่ในต่างประเทศ
การเติบโตดังกล่าวแสดงให้เห็นว่าเอ็กโก กรุ๊ป สามารถบริหารจัดการโรงไฟฟ้าที่มีอยู่ให้เดินเครื่องอย่างมีประสิทธิภาพสูงสุด รวมทั้งมีการติดตามผลการดำเนินงานของบริษัทต่างๆ ที่เข้าไปร่วมทุนอย่างต่อเนื่อง ขณะเดียวกัน บริษัทก็ให้ความสำคัญในการบริหารจัดการโครงการที่อยู่ระหว่างดำเนินการให้แล้วเสร็จตามกำหนดและงบประมาณที่วางไว้ โดยโรงไฟฟ้าพลังงานลม แห่งใหม่ “ชัยภูมิ วินด์ฟาร์ม” กำลังการผลิต 80 เมกะวัตต์ จะก่อสร้างแล้วเสร็จและพร้อมจ่ายไฟฟ้าเข้าระบบในเดือน ธ.ค.นี้
สำหรับผลการดำเนินงานในไตรมาส 3/59 สิ้นสุด ณ วันที่ 30 ก.ย.59 บริษัทมีกำไรจากการดำเนินงานก่อนผลกระทบจากอัตราแลกเปลี่ยน ภาษีเงินได้รอการตัดบัญชี การรับรู้รายได้แบบสัญญาเช่าและสัญญาสัมปทาน และการด้อยค่าของสินทรัพย์ จำนวน 2,781 ล้านบาท เพิ่มขึ้นจากช่วงเดียวกันของปีก่อน จำนวน 119 ล้านบาท
ขณะที่ผลการดำเนินงาน 9 เดือนแรกของปี 59 บริษัทมีกาไรจากการดำเนินงานก่อนผลกระทบจากอัตราแลกเปลี่ยน ภาษีเงินได้รอการตัดบัญชี การรับรู้รายได้แบบสัญญาเช่าและสัญญาสัมปทาน และการด้อยค่าของสินทรัพย์ จำนวน 7,080 ล้านบาท เพิ่มขึ้นจากช่วงเวลาเดียวกันของปีก่อน จานวน 519 ล้านบาท
ปัจจุบัน เอ็กโก กรุ๊ป มีโครงการที่อยู่ระหว่างก่อสร้างทั้งในและต่างประเทศรวม 7 โครงการ ซึ่งจะทยอยเดินเครื่องเชิงพาณิชย์และจ่ายไฟฟ้าเข้าระบบตั้งแต่ปลายปี 59 ถึงปี 62
นอกจากนี้ ยังมีโครงการที่อยู่ระหว่างการศึกษาความเป็นไปได้ในต่างประเทศอีก 6 โครงการ ได้แก่ สปป.ลาว มี 2 โครงการ คือ โครงการโรงไฟฟ้าพลังน้า “ปากแบง” กำลังการผลิต 912 เมกะวัตต์ ซึ่ง สปป.ลาว ได้ทาเรื่องแจ้งคณะกรรมาธิการแม่น้าโขงอย่างเป็นทางการ เพื่อพิจารณาดาเนินการต่อไป และ โครงการโรงไฟฟ้าพลังน้า “น้าเทิน 1” กำลังการผลิต 650 เมกะวัตต์
อินโดนีเซีย มี 2 โครงการ คือ โครงการโรงไฟฟ้าพลังงานความร้อนใต้พิภพ “สตาร์ เอนเนอร์ยี่ ส่วนขยาย” กำลังการผลิต 120 เมกะวัตต์ และ โครงการโรงไฟฟ้าพลังงานความร้อนใต้พิภพของเชฟรอน ซึ่งบริษัทสนใจจะเข้าร่วมประมูล เวียดนาม มี 1 โครงการ คือ โครงการโรงไฟฟ้าถ่านหิน “กวางจิ” กำลังการผลิต 1,220 เมกะวัตต์ และเมียนมา มี 1 โครงการ คือ โครงการโรงไฟฟ้าในนิคมอุตสาหกรรมทวาย
สำหรับในประเทศไทย บริษัทฯ ยังแสวงหาโอกาสการลงทุนในธุรกิจไฟฟ้าเช่นกัน เช่น โครงการโรงไฟฟ้าจากพลังงานหมุนเวียน